
RESUMEN. Es notifica l'existència d'una dinàmica meromíctica a l'Estany del Cibo- 
llar. S'analitza el seu origen i les característiques principals de l'estratificació química 
de les aigües. ` 


SUMMARY. ESTANY DEL CIBOLLAR: A MEROMICTIC LAGOON IN THE ALBU- 
FERA OF MAJORCA. The existence of meromictic dynamics in the Estany del Cibollar, 
a coastal lagoon of the Albufera de Mallorca is reported. The origin and main features 
of the chemical stratification of its waters are analyzed. 


L'estany del Cibollar es troba situat a uns 750 m de la mar (U.T.M. EE- 
095071). Presenta una fondària mitjana de 3.3 m, assolint un màxim de 8.25 
m. D'una banda rep aportacions de la zona interior de l'Albufera a través del 
canal d'en Ferragut i, per altra banda, rep la influència marina per aports freà- 
tics i a través del canal del Cibollar, que comunica l'Oberta amb l'estany dels 
Ponts. 

En fondària la conductivitat mitjana és de 36.57 mS.cm". Es donen uns 
valors màxims pròxims a 50 mS.em'" des de la primavera fins a la tardor del 
84, i els mínims es presenten a la primavera següent (19.48 mS.cm). Els clo- 
rurs mostren uña pauta ben semblant a la de la conductivitat. El valor mitjà 
és de 400.65 meq:1!. 

La conductivitat a nivell superficial oscilla entre 10 mS.cm! durant les 
estacions plujoses i 25 mS.cm? durant els períodes d'eixut. Els clorurs, for- 
tament correlacionats amb la conductivitat, tenen un valor mitjà de 224.63 
meg. 171. 

Durant l'estiu del 84, aquest valors de superfície es veieren considerable- 
ment alterats: s'assoliren conductivitats de fins a 47 mS.em' i els clorurs arri- 
baren a 508 meg.17, valors que pràcticament coincidiren amb els de fondària 
del mateix moment. Aquests fets ens fan pensar que durant l'estiu del 84 la 
manca d'aports interiors féu possible la pujada de la quimioclina fins a la su- 
perfície. Posteriorment, i fins a l'actualitat, l'entrada d'aigúes interiors ha man- 
tingut una forta estratificació química (figura 1). 

Fig. 1.— Evolució estacional dels valors de conductivitat des de l'estiu del 1983 (E83) fins a l'estiu 
del 1985 (E85). Valors de superfície en línia contínua i valors de fondària amb línia discontínua. 


Seasonal conductivity values from the summer of 1983 (E83) to summer 1985 (E85). Sur- 
face in continous line and near the bottom in discontinous line. 


El funcionament de l'estany del Cibollar s'adapta a là dinàmica del es- 
tanys meromíctics. La meromixi s'origina pel fet que les aportacions d'aigúes 
salobroses, procedemts de l'interior de l'Albufera, travessen l'estany i aillen 
les capes profundes de salinitat semblant a la marina. La quimioclina quedà 
situada generalment entre els 2 i 5 m de fondària. 

La capa mixolimnètica del Cibollar es comporta com un estany típic, ex- 
plotat pel gradient gravitatori, amb un substrat que ofereix poc intercanvi. 

El monimolimnion és un medi de salinitat elevada amb escalfament di- 
ferencial i que, sense assolir un pH massa àcid (de 6.4 a 7.3), presenta si- 
tuacions d'anoxia i potencials re-dox baixos. Això afavoreix tota una sèrie de 
processos com la redissolució de fosfats, el retorn de metalls des del sediment, 
l'emissió de metà, la reducció de sulfats, etc. (STUMM & MORGAN, 1980, Lo- 
PEZ, 1983: Lorez, et al. 1984) i el desenvolupament de comunitats de bactèries 
fototròfiques del sofre (BIEBL & PFENNING, 1979) que presenten màxims loca- 
litzats a nivell de la quimioclina, degut a la limitació imposada per la llum 
(GUERRERO et al., 1987). 

La dinàmica meromíctica de l'estany del Cibollar és responsable del seu 
estat tròfic (MARTÍNEZ TABERNER el al., 1986), pel fet que l'energia assimilada 
pels processos de fotosíntesi a la capa fòtica forma un acúmul. de poder re- 
ductor a les capes profundes. 

